Politiet etterlyser mann (31) etter ran i Stavanger
Den etterlyste mannen er 173 centimeter høy og russisk statsborger fra Tsjetsjenia, opplyser Rogaland politidistrikt. Politiet mener at han trolig oppholder seg i Oslo-området, men utelukker ikke at han kan være andre steder i landet. - Vi må ta høyde for at han kan bruke vold, siden han har brukt våpen for å true til seg penger, sier politiinspektør Magnus Jåtun i Rogaland politidistrikt.Han forteller at siste observasjon av mannen er i Oslo fredag, da mannen skal ha forsøkt å veksle valuta. Politiet mistenker at noe av det han fikk vekslet er deler av ransutbyttet. Han skal i tillegg ha vært i kontakt med bekjente i Oslo før helgen, opplyser politiinspektøren. Politiet har avhørt familie og nettverk, for å oppdrive mannen. De har selv håpet at dette skal ha sendt tunge signaler til raneren, slik at han ville overgidd seg. - Vi håpet han ville spare omgivelsene sine, sier Jåtun. SE BILDEGALLERI:Her raner han banken i StavangerMannen er nå siktet for ranet av Sparebank 1 SR-Bank i Stavanger, og mistenkt for å ha utført ransforsøket utenfor en bank i Sandnes en time tidligere onsdag den 31. juli. At han kun har status som mistenkt for ransførsøket i Sandnes er i utgangspunktet bare en formalitet, ifølge Jåtun. - Vårt inntrykk så langt i etterforskningen er at handlingen er planlagt over tid, og at motivet for selve handlingen er vinning, sier Jåtun. Politiet anslår at mannen, som hadde sort MC-dress og sort hjelm, fikk med seg noen tusen kroner. Ranet skjedde én time etter at politiet fikk melding om et ransforsøk ved Sandnes sparebank. Politiet vil ikke utelukke at raneren kan slå til igjen. Dersom du har observert personen etter ranet, eller har andre opplysninger om ranet, ber politiet om tips på tlf. 51899118 eller mail: tips.rogaland@politiet.no.
Politiet etterlyser en 31 år gammel russisk statsborger fra Tsjetsjenia etter et væpnet ran av SR-Bank i Stavanger den 31. juli. Mannen kan være bevæpnet.